ร้านนี้เป็นร้านข้างทาง อยู่ใน ซ.สุขุมวิท38 ตรง BTSทองหล่อ เปิดขายเย็นๆประมาณ 5-6โมง ถ้าจำไม่ผิด เคยมาทานตอน5ทุ่ม ร้านก็ยังไม่ปิดนะ(หรือวันนั้นยังขายไม่หมด) 

ครั้งก่อน สั่ง ต้มเลือดหมู(40 บาท) + ข้าวเปล่า1ถ้วย(10 บาท) น้ำซุปหวาน อร่อยมาก เครื่องในทำมาสะอาด ไมาคาว หมูสับอร่อยเด้งๆ หมูกรอบกรอบจริงๆ ขอติข้าวเปล่า แข็งไปหน่อย และไม่ค่อยร้อน มันจะดีมาก ถ้าเป็นข้าวหอมมะลิร้อนๆ น่าจะฟิน ให้คะแนน (4/5)

ครั้งนี้ ต้มเลือดหมูสาหร่าย (50บาท) +ข้าวเปล่า (10บาท) ยังรักษาคุณภาพข้าวไม่ร้อน และแข็งได้เหมือนเดิม เยี่ยมจริงๆ ส่วนต้มเลือดหมูสาหร่าย เครื่องเยอะ อัดแน่นเต็มถ้วย ซุปหวานอร่อยเหมือนเดิม แต่ลืมโรยกระเทียมเจียวให้นะ

ครั้งหน้าจะซื้อกลับไปทานที่บ้าน จะได้กินข้าวนุ่มๆ หรือถ้ากินที่ร้าน จะเปลี่ยนเป็นกินก๋วยจั๊บแทน